CELEX: 32008R1313
Language: hr
Date: 2008-12-10 00:00:00
Title: Uredba Komisije (EZ) br. 1313/2008 od 19. prosinca 2008. o izmjeni Uredbe (EZ) br. 501/2008 o utvrđivanju detaljnih pravila za primjenu Uredbe Vijeća (EZ) br. 3/2008 o informiranju i promotivnim mjerama za poljoprivredne proizvode na unutarnjem tržištu i u trećim zemljama

03/Sv. 55
               
               
                  HR
               
               
                  Službeni list Europske unije
               
               
                  207
               
            32008R1313
      
                  L 344/61
               
               
                  SLUŽBENI LIST EUROPSKE UNIJE
               
            UREDBA KOMISIJE (EZ) br. 1313/2008
      od 19. prosinca 2008.
      o izmjeni Uredbe (EZ) br. 501/2008 o utvrđivanju detaljnih pravila za primjenu Uredbe Vijeća (EZ) br. 3/2008 o informiranju i promotivnim mjerama za poljoprivredne proizvode na unutarnjem tržištu i u trećim zemljama
      KOMISIJA EUROPSKIH ZAJEDNICA,
      uzimajući u obzir Ugovor o osnivanju Europske zajednice,
      uzimajući u obzir Uredbu Vijeća (EZ) br. 3/2008 od 17. prosinca 2007. o informiranju i promotivnim mjerama za poljoprivredne proizvode na unutarnjem tržištu i u trećim zemljama (1), a posebno njezine članke 4., 5. i 15.,
      budući da:
      
                  (1)
               
               
                  Članci 2. i 3. Uredbe (EZ) br. 3/2008, kako su izmijenjeni Uredbom Vijeća (EZ) br. 479/2008 od 29. travnja 2008. o zajedničkoj organizaciji tržišta vina (2) predviđaju informativne kampanje o novim oznakama vina Zajednice, odgovornim navikama potrošnje alkohola i štetnosti neodgovorne potrošnje. Uredbu Komisije (EZ) br. 501/2008 (3) treba stoga na odgovarajući način izmijeniti.
               
            
                  (2)
               
               
                  Prilog I. Uredbi (EZ) br. 501/2008 navodi teme i proizvode i određuje smjernice za promociju na unutarnjem tržištu.
               
            
                  (3)
               
               
                  Prilog II. Uredbi (EZ) br. 501/2008 navodi proizvode koji mogu biti predmet promotivnih mjera u trećim zemljama te popis tržišta na kojima se takve mjere mogu provoditi.
               
            
                  (4)
               
               
                  Prilog III. Uredbi (EZ) br. 501/2008 određuje okvirne godišnje proračune u različitim sektorima.
               
            
                  (5)
               
               
                  S obzirom na izmjene Uredbe (EZ) br. 3/2008, treba na odgovarajući način izmijeniti priloge I., II. i III. Uredbi (EZ) br. 501/2008.
               
            
                  (6)
               
               
                  Mjere predviđene ovom Uredbom su u skladu s mišljenjem Upravljačkog odbora za zajedničku organizaciju poljoprivrednih tržišta,
               
            DONIJELA JE OVU UREDBU:
      Članak 1.
      Prilozi I., II. i III. Uredbi (EZ) br. 501/2008 izmjenjuju se u skladu s Prilogom ovoj Uredbi.
      Članak 2.
      Ova Uredba stupa na snagu sedmog dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 19. prosinca 2008.
         
            
               Za Komisiju
            
            Mariann FISCHER BOEL
            
               Članica Komisije
            
         
      
      
         (1)  SL L 3, 5.1.2008., str. 1.
      
         (2)  SL L 148, 6.6.2008., str. 1.
      
         (3)  SL L 147, 6.6.2008., str. 3.
      
         PRILOG
         Prilozi I., II. i III. Uredbi (EZ) br. 501/2008 mijenjaju se kako slijedi:
         1.   Prilog I. mijenja se kako slijedi:
         
                     (a)
                  
                  
                     U dijelu „A. POPIS TEMA I PROIZVODA”, 11. alineja zamjenjuje se sljedećim:
                     
                                 „—
                              
                              
                                 Vina s zaštićenim oznakama izvornosti ili zaštićenim oznakama zemljopisnog podrijetla, vina s oznakama sorte vinove loze”;
                              
                           
               
                     (b)
                  
                  
                     U dijelu „B. SMJERNICE”, smjernica o „KVALITETNA VINA PSR, STOLNA VINA OZNAKOM ZEMLJOPISNOG PODRIJETLA” zamjenjuje se sljedećim:
                  
               
            „VINA SA ZAŠTIĆENIM OZNAKAMA IZVORNOSTI ILI ZAŠTIĆENIM OZNAKAMA ZEMLJOPISNOG PODRIJETLA, VINA S OZNAKOM SORTE VINOVE LOZE
            1.   Pregled stanja
            
            Proizvodnja vina obilna je dok je potrošnja statična ili čak za neke vrste vina u padu, dok ponuda vina iz trećih zemalja raste.
            2.   Ciljevi
            
            
                        —
                     
                     
                        Informiranje potrošača o raznolikosti, kakvoći i uvjetima proizvodnje vina u Zajednici te o rezultatima znanstvenih studija
                     
                  
                        —
                     
                     
                        Informiranje potrošača o navikama odgovorne potrošnje alkohola i o rizicima zloupotrebe alkohola
                     
                  3.   Ciljane skupine
            
            
                        —
                     
                     
                        Distributeri
                     
                  
                        —
                     
                     
                        Potrošači, osim mladih ljudi i adolescenata na koje se odnosi Preporuka Vijeća 2001/458/EZ (*)
                        
                     
                  
                        —
                     
                     
                        Stvaratelji javnog mnijenja: novinari, gastronomski stručnjaci
                     
                  
                        —
                     
                     
                        Obrazovne ustanove u hotelskom i ugostiteljskom sektoru
                     
                  4.   Glavne poruke
            
            
                        —
                     
                     
                        Zakonodavstvo Zajednice strogo uređuje proizvodnju, oznake kakvoće, označivanje i stavljanje na tržište, čime se potrošačima osigurava kakvoća i sljedivost ponude vina
                     
                  
                        —
                     
                     
                        Privlačnost u mogućnosti izbora između velike ponude vina Zajednice različitog podrijetla
                     
                  
                        —
                     
                     
                        Informacije o kultiviranju vina u Zajednici i njegovoj povezanosti s regionalnim i lokalnim uvjetima, običajima i okusima
                     
                  
                        —
                     
                     
                        Informacije o navikama odgovorne potrošnje alkohola i štetnim učincima alkohola
                     
                  5.   Glavni kanali
            
            
                        —
                     
                     
                        Mjere informiranja i odnosa s javnošću
                     
                  
                        —
                     
                     
                        Osposobljavanje distributera i ugostitelja
                     
                  
                        —
                     
                     
                        Kontakti sa specijaliziranim tiskom
                     
                  
                        —
                     
                     
                        Ostali kanali (internetske stranice, leci i brošure) za usmjeravanje potrošača u njihovu izboru
                     
                  
                        —
                     
                     
                        Sajmovi i izložbe: štandovi za izlaganje proizvoda više država članica
                     
                  6.   Trajanje programa
            
            Dvanaest do 36 mjeseci, uz davanje prednosti višegodišnjim programima koji utvrđuju ciljeve za svaku fazu.
         
         2.   U Prilogu II, peta i šesta alineja iz dijela „A. POPIS PROIZVODA KOJI MOGU BITI OBUHVAĆENI PROMOTIVNIM MJERAMA” zamjenjuju se sljedećim:
         
                     „—
                  
                  
                     Vina sa zaštićenim oznakama izvornosti ili zaštićenim oznakama zemljopisnog podrijetla, vina s oznakom sorte vinove loze
                  
               
                     —
                  
                  
                     Žestoka alkoholna pića sa zaštićenim oznakama zemljopisnog podrijetla”.
                  
               3.   U Prilogu III. točka 11. zamjenjuje se sljedećim:
         
                     „11.
                  
                  
                     Vina sa zaštićenim oznakama izvornosti ili zaštićenim oznakama zemljopisnog podrijetla, vina s oznakom sorte vinove loze: 12 milijuna eura.”
                  
               
            (*)  SL L 161, 16.6.2001., str. 38.”